laion/Wikipedia-Exotic huggingface dataset:
גרניקס (משחק וידאו)

גרניקס (באנגלית: GrannyX) הוא משחק הרפתקאות גרפי מ-1997 שפותח על ידי חברת מחשבת הישראלית, והופץ בארצות הברית על ידי Sir-Tech. זהו המשחק השני שפותח על ידי מחשבת גם להפצה לחו"ל אחרי שליט הממדים. המשחק הופץ תחת השם "Granny" בגרמניה, "Dementia" בשאר אירופה, ו-"Armed and Delirious" בארצות הברית. במהלך המשחק השחקן שולט בדמותה של הסבתא לבית קרוטוני. בתחילת המשחק בני המשפחה של הסבתא נשאבים לעולם אחר על ידי ארנב מרושע, כעונש על פגיעה בבעלי חיים. כאשר הסבתא יורדת במדרגות הבית היא מגלה שבני משפחתה נעלמו, יחד עם ספר המתכונים שלה. הסבתא יוצאת למסע בשישה עולמות כדי למצוא את ספר המתכונים שלה. עלילת המשחק וסביבות המשחק השונות מאופיינים בסגנון סוריאליסטי, עם הומור נונסנס המושפע ממונטי פייתון. המשחקיות מבוססת על משחקי הרפתקה קלאסיים בסגנון "הצבע והקלק". ניתן לבצע מספר פעולות על אובייקטים אינטראקטיביים שונים באזור. הפעולות שניתן לבצע תלויות באובייקט המוצבע על ידי הסמן של העבר. הפעולות שניתן לבצע הן: משיכה/גרירה. מעבר לאזור אחר. שימוש. התבוננות. כמו כן ניתן להשתמש על האובייקט בחפץ מהמצאי (שנמצא בתוך החזייה של הסבתא). הפעולות הללו הן הכלי המניע את המשחק. החל משלב מסוים במשחק ניתן לנוע באופן חופשי בין האזורים השונים ובין העולמות השונים. התלונות העיקריות נגד המשחק הן עקב רמת הקושי הגבוהה שלו. חידות רבות במשחק הן לא הגיונית בצורה שקשה מאוד להבין כיצד יש לפתור אותן. עולם המשחק הגדול והפתוח מקשה גם הוא על המשחק שכן קשה להבין כיצד יש להתקדם. בעיה נוספת עם העולם הפתוח היא החלפת הדיסקים התכופה הדרושה במעבר בין עולמות (המשחק פרוס על חמישה דיסקים).
מריאנו מרטין

מריאנו מרטין אלונסו (בספרדית: Mariano Martín Alonso;‏ 20 באוקטובר 1919 - 9 בספטמבר 1998) היה כדורגלן ספרדי, שהתפרסם כששיחק במדי ברצלונה. מרטין, שתפקידו במגרש היה חלוץ, שיחק במשך תשע עונות בברצלונה, בין 1939/40 לבין 1947/48. 188 השערים שהבקיע ב-167 משחקים - ממוצע של 1.12 שערים למשחק - גורמים לרבים להחשיבו כאחד החלוצים הטובים ביותר ששיחקו במדי ברצלונה. מרטין הוא השחקן עם מספר השערים העשירי בגודלו בהיסטוריית הקבוצה. מהירותו וכוחו היקנו לו את הכינוי "הזעם של הרחבה" (בספרדית: "La furia del área"). תחילת דרכו בקבוצה הייתה מוצלחת. בעונת 1940/41 עזר לקבוצה לסיים במקום הרביעי עם 12 שערים שהבקיע, והוא היה מלך שערי הקבוצה באותה עונה. אולם, העונה שלאחריה הייתה אחת הקשות ביותר בהיסטוריה של ברצלונה, והיא ניצלה מירידה לליגה השנייה רק במשחק האחרון. מרטין היה בין השחקנים המצטיינים של הקבוצה, ו-17 השערים שהבקיע ב-23 הופעות עזרו לקבוצה להישאר בליגה הראשונה. למרות היכולת הדלה של ברצלונה בליגה, היא הצליחה לזכות בגביע הגנרל בסוף אותה עונה. מרטין הבקיע צמד במשחק הגמר נגד אתלטיק בילבאו. השער השני היה שער הניצחון, בהארכה, מבישול של ז'אומה סוספדרה. בעונה הבאה, עונת 1942/43, זכה מרטין בתואר מלך שערי הליגה - הפיצ'יצ'י, כשהבקיע 32 שערים ב-26 משחקים. הוא היה הזוכה הראשון בשורות ברצלונה שזכה בתואר הפיצ'יצ'י. באותה עונה החל רצף של 18 שערים ב-10 משחקים רצופים - שיא קבוצתי, שליונל מסי שבר כשישים שנה לאחר מכן. בעונת 1943/44 היה פעם נוספת מלך שערי ברצלונה, עם 24 שערי ליגה, אך הקבוצה סיימה רק במקום השישי בליגה. באותן שנים, פעמים רבות שיתף מרטין פעולה עם הקיצוני ז'וזפ ואיה. במהלך משחק ידידות של נבחרת קטלוניה נגד נבחרת ולנסיה בפברואר 1944, נפצע מרטין בברכו. פציעה זו הגבילה את יכולתו של מרטין להשתתף במשחקי הקבוצה עד סוף הקריירה שלו. מרטין לקח חלק קטן בזכיית ברצלונה באליפות הליגה בעונת 1944/45, האליפות השנייה של הקבוצה בהיסטוריה, עם 4 שערים בלבד ב-11 הופעות. המועדון זכה באליפות נוספת ב-1947/48, שבה למרטין לא היה חלק כלל בשל הפציעה שעבר. בשל העובדה שמרטין לא הצליח לשחזר את יכולתו מלפני הפציעה, לצד עלייתו של החלוץ ססאר, הוא נאלץ לעזוב את ברצלונה ב-1948. מרטין הצטרף לז'ימנסטיק טרגונה, שם שיחק במשך שנתיים ושיתף פעולה עם חברו מימיו בברצלונה חוסה בראבו. ב-1950 הצטרף לסנט אנדראו, שם פרש ממשחק כעבור שנה. ב-1943, בעודו שחקן, הקים ביחד עם בניטו גארסיה חנות ספורט בעיר ברצלונה שנודעה לימים בשם "בניטו ספורטס". ברצלונה אליפות ספרד (2): 1944/45, 1947/48 הגביע הספרדי: 1941/42 קופה דה אורו: 1945 קופה אבה דוארטה: 1948 אישיים תואר הפיצ'יצ'י: 1942/43 מריאנו מרטין, באתר Transfermarkt מריאנו מרטין, באתר BDFutbol מריאנו מרטין, באתר WorldFootball.net מריאנו מרטין, באתר National Football Teams מריאנו מרטין, באתר FootballDatabase.eu Mariano Martín, האתר הרשמי של מועדון הכדורגל ברצלונה שיאים אינדיבידואליים באתר הרשמי של ברצלונה ¿Quienes somos? Un recorrido en el tiempo, אתר Benito Sports
כאוס (פירושונים)

האם התכוונתם ל... תורת הכאוס – ענף במתמטיקה ובפיזיקה המתאר התנהגות של מערכות דינמיות שמגלות רגישות גבוהה לשינויים קטנים בתנאי התחלה. כאוס קוונטי – ענף של תורת הגלים, בפרט מכניקה קוונטית, העוסק במערכות בהן הדינמיקה של קרניים, הנקבעת מעקרון פרמה (או עקרון הפעולה המינימלית) היא דינמיקה כאוטית. שטח כאוטי / שטח כאוס - מונח המתאר פני שטח באסטרוגאולוגיה (אנ') או בגאוגרפיה פלנטרית. כאוס (מיתולוגיה) – מקורו של כל הקיים על פי המיתולוגיה היוונית. משחק וידאו וסרטים סוניק כאוס – דמות בסדרת משחקי סוניק הקיפוד. קאוס – סרט איטלקי של האחים טביאני מ-1984. כאוס (סרט, 2000) – סרט יפני משנת 2000. כאוס (סרט, 2001) – סרט צרפתי מ-2001 שנכתב ובוים על ידי הבמאית קולין סרו. כאוס (סרט, 2005) – סרט אמריקאי מ-2005. כאוס (סרט, 2006) – סרט אמריקאי מ-2006. כאוס (סדרת טלוויזיה) של נטפליקס מ-2024
האיש ללא שם

הטרילוגיה האיש ללא שם (באיטלקית: Trilogia del dollaro; ידועה גם בשם: Trilogia dell'Uomo senza nome) היא טרילוגיה של סרטים בבימויו של סרג'ו לאונה ובכיכובו של קלינט איסטווד. הטרילוגיה מתחילה בסרט "בעבור חופן דולרים" (1964), ממשיכה עם "הצלפים" (1965), ונחתמת באחרון והמפורסם מהסדרה: "הטוב, הרע והמכוער" (1966). הדמות היחידה שמופיעה בכל שלושת הסרטים, ושנתנה לטרילוגיה את שמה, היא של "האיש ללא שם"(אנ') (איסטווד) – אדם מסתורי שאף אחד לא יודע את שמו האמיתי או כל פרט ביוגרפי עליו, ובשלושת הסרטים הוא מכונה בשמות "ג'ו", "מנקו" ו"בלונדי", בהתאמה. מלבד איסטווד היו עוד מספר שחקנים ששיחקו בשלושת הסרטים, אך בתור דמויות משניות. הטרילוגיה היא מסוג מערבוני הספגטי של שנות השישים, שצולמו בתקציב נמוך יחסית (אף על פי ש"הטוב הרע והמכוער" חרג מן התקציב הנמוך וצולם בתקציב של מיליון דולר) ולעגו למערבונים האמריקאים של אותה התקופה, בהם תמיד היו הגדרות ה"טוב" ו"הרע" מאוד חד-משמעיות, והגיבורים תמיד התלבשו כאילו יצאו זה עתה מסלון יופי. בסרטיו של ליאונה, לעומת זאת, הגיבורים מלוכלכים ומיוזעים, והמוסר שלהם אינו חד-משמעי. למשל, ב"הטוב הרע והמכוער" ה"טוב" גם הוא פושע, ה"רע" נאמן מאוד למי ששילם לו, ו"המכוער" לא הרבה יותר מכוער מן השאר. שמה של הטרילוגיה הולך לפניה בעיקר בזכות סרטה האחרון, "הטוב הרע והמכוער", שהתפרסם מאוד ומשפטים ממנו מצוטטים רבות. בסרט מוצגים שלושה אקדוחנים נחושים ובלתי מתפשרים שעוסקים במרדף אחרי אוצר: "הטוב", המגולם על ידי איסטווד, "הרע", המגולם על ידי לי ואן-קליף, ו"המכוער", המגולם על ידי אלי וולך. שלושת הגיבורים הם פושעים, גם הטוב, אבל מה שמבדיל ביניהם הוא התנהגותם. "הטוב" הוא בעל כבוד ומוצג בסרט כבעל חמלה מסוימת, כמו כל גיבור טיפוסי במערבון הוא לעולם לא שולף ראשון, לעולם לא יורה מהמארב, ולרוב, ידו על העליונה. "הרע" הוא אכזר שאינו בוחל באמצעים, ולעיתים במהלך הסרט אף נדמה שהוא נהנה מגרימת כאב וסבל לאנשים. "המכוער" הוא נקמן ופושע מלוכלך, שלא בוחל בשום אמצעי על מנת להרוויח כסף. שלושת הסרטים נחשבים כסרטים ותיקים ויסודיים בקולנוע העולמי. "בעבור חופן דולרים" (1964) "הצלפים" (1965) "הטוב, הרע והמכוער" (1966)
קירואן (מחוז)

מחוז קירואן (בערבית: ولاية القيروان; בצרפתית: Gouvernorat de Kairouan) הוא אחד מ-24 מחוזות תוניסיה. המחוז שוכן בצפון מרכזה של תוניסיה ובירתו בעיר קירואן. הוא הוקם ב-21 ביוני 1956, והוא משתרע על פני שטח של 6,712 קמ"ר, שהם כ-4.1% משטח המדינה. בשנת 2007 מנתה אוכלוסיית המחוז כ-551,900 תושבים, וכחמישית מהם התגוררו בעיר הבירה. עיקר כלכלת המחוז היא על החקלאות. מדיה וקבצים בנושא קירואן בוויקישיתוף אתר האינטרנט הרשמי של קירואן Données générales sur la population ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
עוקבה בן נאפע

עוקבה בן נאפע (בערבית: عقبة بن نافع;) או בשמו המלא עוקבה בן נאפע בן עבד אלקיס אלקרשי אלפהרי (عقبة بن نافع بن عبد القيس القرشي االفهري; 622–683) היה מושל איפריקיה מטעם בית אומיה בין השנים 662-664 וכן בין השנים 681-683. הוא שימש בתחילה כמפקד הכוחות הערבים בטריפוליטניה, כיום בצפון-מערב לוב, ועד מהרה התקדם מערבה לעבר השטחים שהיו נתונים בשליטת האימפריה הביזנטית. משנת 662 ועד 664 הוא שימש כמושל הראשון של איפריקיה, ולאחר מכן, בשנת 670, הוא הקים את העיר קירואן במקום בו שכן קודם לכן מאחז צבאי מוסלמי. לפי האגדה פקד: "'שוכני הואדי, עיזבו! כי אנו עוצרים כאן!' הוא חזר על פקודתו שלוש פעמים. מיד לאחר מכן, נחשים, עקרבים ומינים רבים אחרים יצאו והחלו לעזוב. הלוחמים המוסלמים ניצבו וצפו במחזה מאור הבוקר ועד חום היום. אז, לאחר שראו כי הכל עזבו, הם התיישבו בעמק. נאמר כי משך ארבעים שנה לאחר מכן, לא יכלו תושבי איפריקיה למצוא נחש או עקרב, גם כאשר הוצע תמורתו פרס בסך של 1,000 דינאר" הקמת העיר התפרשה כשינוי טקטיקה מצידם של הערבים והחלפת המדיניות ההגנתית בצעדים להתיישבות קבע במקום. קירואן הייתה לבירת איפריקיה, ובן נאפע ייסד בה את המסגד, שהיה לימים למסגד הגדול הקרוי על שמו. בשנת 681 מינה הח'ליף יזיד הראשון את סו נאפע כמושל איפריקיה בשנית, והוא החל במסע כיבושים מערבה לתוך המגרב ועשה להפצת האסלאם בקרב הברברים. בשנת 683 הוא הובס בקרב עם הברברים ונהרג. אירוע זה סימן את תחילת שלטונם של הח'וארג' בתוניסיה ואת הדיפת הערבים מזרחה ללוב. מדיה וקבצים בנושא עוקבה בן נאפע בוויקישיתוף Al-Qayrawan
תופת

תופת היא שרפה או מדורה. המילה מופיעה בספר מלכים: "וְטִמֵּא אֶת הַתֹּפֶת אֲשֶׁר בְּגֵי בֶן הִנֹּם לְבִלְתִּי לְהַעֲבִיר אִישׁ אֶת בְּנוֹ וְאֶת בִּתּוֹ בָּאֵשׁ לַמֹּלֶךְ". מפסוק זה נולדו למילה משמעויות של מולך, גיהנום, ובהשאלה – מאורע קשה. האם התכוונתם ל... מוֹלֶךְ – מונח המופיע במקרא בהקשר לפולחן אלילי הכרוך ב"העברת הבנים באש" אתר הקבורה בקרתגו – מקדש פתוח ובית קברות ששכנו בעיר קרתגו, ומכונים לעיתים "תופת" מונחים וביטויים גיהנום – המקום שאליו נשלחות לאחר המוות נשמותיהם של אלה שחטאו בחייהם, לפי אמונה נפוצה בדתות שונות כאבי תופת - כאבים קשים תופת - אסון או אירוע קשה, פעמים רבות בהקשר של מלחמה או השואה חבלה מלחמתית פיגוע תופת - פיגוע, כינוי לפעולה חבלנית אשר בשונה מפשע רגיל אינה מכוונת כלפי אדם מסוים מכונית תופת – כלי רכב המכיל בתוכו כמות גדולה של חומר נפץ ספינות התופת של אנטוורפן – ספינות נפץ בהן השתמשו ההולנדים ב-1584 במהלך המצור על אנטוורפן מבצע תופת - שמה הצה"לי של פעולת כראמה מעבר אש התופת (Hellfire Pass) – קטע מפורסם במסילת הרכבת תאילנד-בורמה יצירות התופת (דנטה) (אנ') – החלק הראשון מבין שלושת חלקי "הקומדיה האלוהית" התופת (ספר מתח) – מותחן מאת דן בראון התופת (סרט) – סרט המבוסס על הספר של דן בראון, שיצא לאקרנים בסוף שנת 2016 מכשירי התופת – טרילוגיה מאת קסנדרה קלייר; מקדימה את מאורעות סדרת "בני הנפילים"
סאקיס רובאס

סאקיס רובאס (ביוונית: 'Σάκης Ρουβάς; נולד ב-5 בינואר 1972 ביוון) הוא אמן פופ, מהזמרים הפופולריים ביותר ביוון. האלבומים שהוציא נמכרו בכשני מיליון עותקים. באירוויזיון 2004, ייצג את מדינתו עם השיר "Shake It". והגיע איתו למקום השלישי בתחרות, אחרי רוסלנה ליז'יצ'קו וז'ליקו יוקסימוביץ'. באירוויזיון 2006, שנערך באתונה, יוון, הנחה את התחרות לצדה של מריה מנונוס. ב-2009, נבחר רובאס לייצג את יוון פעם נוספת, בחירה שהתקבלה זמן לא רב אחרי תחרות אירוויזיון 2008. במופע "קדם פרטי" ב-18 בפברואר, הציג רובאס מספר שירים אפשריים, אשר מתוכם נבחר השיר שישלח לתחרות, "This is our night" (זהו הלילה שלנו). בתחרות שנערכה במוסקבה, השיר עלה לשלב הגמר של התחרות ושם סיים במקום השביעי. רובאס השתתף בדיבוב ליוונית של הסרטים "הגיבן מנוטרדאם" ו"מכוניות". שניהם של וולט דיסני. בשני סרטים אלו הוא דיבב את הדמות הראשית: קווזימודו ולייטנינג מקווין. בנוסף רובאס גילם את סטפנוס – הדמות הראשית בסרט היווני "אלטר אגו" ואף השתתף בסרט האמריקאי "כורח" ובו הוא מגלם את אבנר סולבי – הנבל של הסרט. אתר האינטרנט הרשמי של סאקיס רובאס סאקיס רובאס, ברשת החברתית פייסבוק סאקיס רובאס, ברשת החברתית אקס (טוויטר) סאקיס רובאס, ברשת החברתית אינסטגרם סאקיס רובאס, סרטונים בערוץ היוטיוב סאקיס רובאס, במסד הנתונים הקולנועיים IMDb (באנגלית) סאקיס רובאס, באתר AllMovie (באנגלית) סאקיס רובאס, במסד הנתונים הקולנועיים KinoPoisk (ברוסית) סאקיס רובאס, באתר אפל מיוזיק (באנגלית) סאקיס רובאס, באתר ספוטיפיי סאקיס רובאס, באתר סאונדקלאוד (באנגלית) סאקיס רובאס, באתר AllMusic (באנגלית) סאקיס רובאס, באתר MusicBrainz (באנגלית) סאקיס רובאס, באתר דיזר סאקיס רובאס, באתר Yandex.Music (ברוסית) סאקיס רובאס, באתר Discogs (באנגלית) סאקיס רובאס, באתר Genius סאקיס רובאס, באתר SecondHandSongs סאקיס רובאס, באתר בילבורד (באנגלית) Sietse Bakker, Moscow 2009: The lucky ones so far, 14.1.2009 - מתוך האתר הרשמי של האירוויזיון ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אוטו מבמברג

הקדוש אוטו הראשון מבמברג או אוטו ממיסטלבאך (בגרמנית: Otto I. von Bamberg,‏ Otto von Mistelbach;‏ 1060 או 1061 – 30 ביוני 1139) היה בישוף גרמני ימי-ביניימי ומיסיונר אשר ניצר, כנציג האפיפיור, רבים מתושבי פומרניה. אוטו נולד למשפחת אצולה מהעיירה מיסטלבאך שבאימפריה הרומית הקדושה. שירת בתחילה במשק ביתו של ולדיסלב הראשון הרמן, דוכס פולין, ובשנת 1090 החל בשירותו אצל היינריך השלישי, קיסר האימפריה הרומית הקדושה, וב-1101 נתמנה לקנצלר האימפריה. בשנת 1102 מינה והסמיך אותו הקיסר לראש הארכידיוקסיה של במברג בפרנקוניה (כיום בשטח מדינת בוואריה), ובכך נעשה אוטו לאחד מן הנסיכים המובילים בגרמניה של ימי הביניים. במהלך כהונתו כבישוף עלתה במברג, ואוטו זכה לתהילה כמיסיונר וכן כדיפלומט וכפוליטיקאי, במיוחד במהלך הסכסוך בין הקיסר היינריך הרביעי ובין האפיפיור – שבמהלכו נותר נאמן לקיסר. כתוצאה מכך, הוא הושעה על ידי הוועידה אפיפיורית בסינוד של פריצלאר, ב-1118. בקונגרס וירצבורג (1121) ניהל אוטו בהצלחה הסכם שלום, אשר נחתם בשנת 1122 בוורמס, ואשר נודע כקונקורדט של וורמס. כבישוף היווה אוטו מודל לחיקוי וחי חיי פשטות וחיסכון, אך בד בבד עשה רבות לשיפור מעמדו הדתי ואת שליטתו הארצית כאחד. הוא השלים את בניית קתדרלת במברג, לאחר שזו נהרסה בשריפה בשנת 1081, שיפר את בית הספר הקתדרלי, ייסד מנזרים ובנה כנסיות בשטחי ממלכתו ובפומרניה, והרחיב באופן ניכר את העיירה במברג. עם הישגיו הגדולים נמנית עבודתו המיסיונרית השלווה והמוצלחת בקרב הפומרנים, שעלתה יפה לאחר שכשלו מספר ניסיונות כוחניים שעשו הפולנים והאיטלקים להמיר את תושבי פומרניה לנצרות. אוטו נעשה לשליח האפיפיור, המיר את דתם של פומרנים רבים – בעיקר בעיירות פיז'יצה (Pyrzyce), קמיין פומורסקי (Kamień Pomorski), שצ'צ'ין ויוּלין (Julin) – הקים 11 כנסיות, ונודע בכינוי "השליח אל פומרניה". לאחר ששב לבמברג ב-1125, החלו כמה מנהגים פגניים לשוב ולצוץ על פני השטח, ועל כן נסע אוטו לפומרניה פעם נוספת ב-1128. בדיאט של אוזדום (אי בים הבלטי, בתחומי פומרניה) עלה בידו של אוטו לנצר את כל בני האצולה, לנצר קהילות נוספות, ולשלוח כמרים מבמברג לשרת בפומרניה. כוונתו להקדיש בישוף לפומרניה סוכלה על ידי הבישופים של הארכידיוקסיה של מגדבורג ושל הארכידיוקסיה של גנייזנו, שטענו לזכויות מטרופוליניות על פומרניה. רק לאחר מותו (1139) הוקדש ידידו אדלברכט כבישוף מיולין (ווֹלין, אי בים הבלטי, בתחום פומרניה), בשנת 1140. ב-1188 עבר מושבה של דיוקסיית ווֹלין לעיירה קמין, והיא הוכפפה ישירות לכס הקדוש. אוטו נפטר ב-30 ביוני 1139, נקבר במנזר מיכאל הקדוש בבמברג, ועבר קאנוניזציה ב-1189 בידי האפיפיור קלמנס השלישי. אף על פי שנפטר ב-30 ביוני, היום המוקדש לו הוא 2 ביולי. מדיה וקבצים בנושא אוטו מבמברג בוויקישיתוף צ'ארלס הנרי רובינזון, ‏ The Life of Otto, Apostle of Pomerania, 1060-1139, ניו יורק: The Macmillan Company,‏ 1920, בארכיון האינטרנט אוטו הקדוש, באתר האנציקלופדיה הקתולית (באנגלית) אוטו מבמברג, באתר הלקסיקון הביוגרפי-ביבליוגרפי הכנסייתי (Biographisch-Bibliographisches Kirchenlexikon) – ערך הכולל רשימת מקורות עשירה (בגרמנית) אגדת אוטו: סדרת איורים המתארים את קורותיו (בגרמנית) Otto von Bamberg, באתר Ökumenisches Heiligenlexikon (בגרמנית)
Ac

האם התכוונתם ל... ac היא סיומת האינטרנט הלאומית של שמות התחום של אסנשן .ac - סיומת אינטרנט המציינת שיוכה של הכתובת למוסד אקדמי (.ac.il סיומת אינטרנט מציינת מוסד אקדמי בישראל) זרם חילופין אקטיניום – יסוד כימי שסמלו Ac מדינת אקרי בברזיל Adult contemporary music – סגנון מוזיקה
יונה הירשלר

יונה הירשלר (17 בספטמבר 1913 (בודפשט, הונגריה) - 6 במאי 2007) היה ממקימי אגודת הספורט ברית מכבים עתיד מועדון הספורט שהיה בסיס לספורט השחייה בישראל. עלה לארץ ישראל ב-1933 כשחקן כדור מים לחיזוק קבוצת מכבי חיפה. בוגר אוניברסיטת ברין – שבצ'כוסלובקיה החזיק בתואר כמהנדס טקסטיל. היה ממייסדי מכבי תל אביב ועזר למסד את קופת חולים מכבי ביחד עם כמה וכמה רופאים יוצאי גרמניה. היה חבר מועצת הקופה עד יומו האחרון. על ברכיו התחנכו אלפים מילדי תל אביב בבריכת השחייה גן – הדסה שהייתה במקום בו עומד היום "גן העיר" ברחוב אבן גבירול. במקום ישנו סניף של בנק לאומי ובו פסיפס המראה את הפעילות הספורטיבית שהייתה בבריכה זו. היה נשוי לשחיינית טרודי הירשלר-פלצ'ק' ולהם שלושה ילדים. ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
1941 במוזיקה

ערך מורחב – 1941 לס פול בונה ומתכנן את גוף הגיטרה החשמלית הראשונה. סרגיי פרוקופייב מתחיל לכתוב את האופרה מלחמה ושלום ולא מסיים אותה עד מותו. דמיטרי שוסטקוביץ' כותב את סימפוניה מס' 7 "לנינגרד" בדו מז'ור, אופ. 60. 9 בינואר – ג'ואן באאז, זמרת פולק. 21 בינואר – ריצ'י הייבנס, מוזיקאי אמריקאי. 15 בפברואר – בריאן הולנד, פזמונאי ומפיק מוזיקלי אמריקאי. 24 במאי – בוב דילן, מוזיקאי אמריקאי. 1 ביוני – אדו דה וארט, מנצח הולנדי. 2 ביוני – צ'ארלי ווטס, המתופף של הרולינג סטונז. 5 ביוני – מרתה ארחריץ', פסנתרנית קונצרטים ממוצא ארגנטינאי, אזרחית שווייץ . 9 ביוני – ג'ון לורד, מוזיקאי בריטי. 12 ביוני – רוי הארפר, זמר פולק-רוק אנגלי. 12 ביוני – צ'יק קוריאה, פסנתרן. 15 ביוני – הארי נילסון, מוזיקאי, זמר, גיטריסט ופזמונאי אמריקאי. 16 ביוני – למונט דוזייר, הוא פזמונאי ומפיק מוזיקלי אמריקאי. 28 ביולי – ריקרדו מוטי, מנצח איטלקי. 30 ביולי – פול אנקה, זמר קנדי ממוצא לבנוני. 9 בספטמבר – אוטיס רדינג, היה זמר נשמה אמריקאי (נפטר ב-1967). 10 בספטמבר – כריסטופר הוגווד, מנצח, צ'מבליסט, סופר ומלומד בריטי. 24 בספטמבר – לינדה מקרטני, הייתה צלמת, מוזיקאית, אשתו של פול מקרטני (נפטרה ב-1998). 13 באוקטובר – פול סיימון, מוזיקאי, זמר וכותב שירי פולק ורוק אמריקאי. 24 בנובמבר – פיט בסט, היה מתופף בלהקת הביטלס עד שנת 1962. 10 בינואר – פרנק ברידג', מלחין בריטי (נולד ב-1897). מדיה וקבצים בנושא 1941 במוזיקה בוויקישיתוף
חסידות מז'יבוז'

האם התכוונתם ל... מייסד תנועת החסידות - רבי ישראל בעל שם טוב ממז'יבוז' נכדו - רבי ברוך ממז'יבוז' ה"אוהב ישראל" - רבי אברהם יהושע השיל מאפטא רבי יצחק מאיר השיל - אדמו"ר במז'יבוז' ולאחר מכן בחיפה ובארצות הברית אדמו"ר שמכהן כיום בפתח תקווה - רבי דוד צבי רוזנבוים
קרן גרירה

קרן גרירה היא מתקן המשמש בספרי ובסרטי מדע בדיוני למשיכת אובייקט אחד על ידי אובייקט אחר מבלי מגע פיזי ביניהם, וכן לדחות אובייקט אחד על ידי אובייקט אחר (מצב המכונה גם "קרן דחיפה" או "קרן דחייה"). קרניים מסוג זה קיימות במציאות ברמה המיקרוסקופית בלבד (מלקחיים אופטיים) מאז שנות השבעים. בסרטי וספרי מדע בדיוני רבים נעשה שימוש בקרן גרירה על ידי חלליות לצורך הובלת מטענים, גרירת חלליות ומניעת בריחתן ואף הרמתם של אנשים מעל הקרקע אל תוך החללית. השימוש בקרניים מעין אלה נפוץ בסרטי הקולנוע מסדרת מלחמת הכוכבים ובסדרות הטלוויזיה, ספרי וסרטי מסע בין כוכבים. מדענים פיתחו "קרן גרירה" כמו ב"מסע בין כוכבים", באתר הארץ, 25 בינואר 2013
אזוב (מנוע רקטי)

אזוב הוא כינויו של מנוע רקטי מפיתוח וייצור של רפאל - מערכות לחימה מתקדמות. המנוע משמש כמנוע השלב השלישי והאחרון במשגר הלוויינים הישראלי שביט. המנוע מונע באמצעות דלק מוצק, והוא נתון במעטפת עשויה טיטאניום. בפרסומים של היצרן מכונה המנוע AUS-51 - Advanced Upper Stage. מנוע זה משמש לשיגור כל הלוויינים הישראליים שמשוגרים באמצעות משגר הלוויינים שביט. משקל הודף (מוצק): 1,890 ק"ג מפרט המנוע באתר רפאל
ישראל במשחקים הפאראלימפיים בייג'ינג (2008)

המשחקים הפאראלימפיים בייג'ינג (2008) היו הפעם ה-13 שבה השתתפה משלחת ישראלית במשחקים הפאראלימפיים, מאז החלה את השתתפותה במשחקים בשנת 1960. המשלחת כללה 42 ספורטאים שהתחרו ב-11 ענפי ספורט. (בסוגריים - 2 השיוטים הגרועים שאינם נחשבים בדירוג הכולל) חברי המשלחת באתר One חברי המשלחת - תמונות באתר One האתר הרשמי של המשחקים הפאראלמפיים בבייג'ינג
ארפאד ויידה

ארפאד ויידה (בהונגרית: Árpád Vajda;‏ 2 במאי 1896, רימסקה סובוטה − 25 באוקטובר 1967, בודפשט), שחמטאי הונגרי בדרגת אמן בינלאומי, ניצח באליפות הונגריה בשחמט בשנת 1928. ויידה חלק מקום 4-7 בתחרות וינה בשנת 1921 (ניצח: פרידריך זמיש), חלק מקום 5-7 בתחרות בודפשט 1922 (אליפות הונגריה השישית, ניצח: קורנל האוושי), ניצח בתחרות לונדון 1922, הגיע שני בתחרות פורטסמות' בשנת 1923, חלק מקום 4-5 בתחרות גיור בשנת 1924 (אליפות הונגריה השביעית, ניצח גזה נאגי), חלק מקום 11-12 בתחרות דברצן בשנת 1925 (ניצח: הנס קמוך), הגיע חמישי בתחרות בודפשט בשנת 1926 (ניצח: אנדרה שטיינר, הגיע למקום ה-11 בתחרות בודפשט בשנת 1926 (אליפות פיד"ה הראשונה לאמנים, ניצחו: ארנסט גרינפלד ומריו מונטיצ'לי), חלק מקום 5-7 בתחרות קצ'קמט בשנת 1927 (ניצח: אלכסנדר אלכין), חלק מקום חמישי בתחרות בודפשט בשנת 1928 (ניצח: חוסה ראול קפבלנקה, חלק מקום 4-5 בתחרות בודפשט בשנת 1929 (ניצח: חוסה ראול קפבלנקה), חלק מקום ראשון עם אדולף זייץ בתחרות רמסגייט בשנת 1929 (דרג ב') וחלק מקום 4-7בתחרות סופרון בשנת 1934 (ניצח: רודולף שפילמן)[1]. ויידה שיחק בנבחרתה האולימפית של הונגריה בשש אולימפיאדות רשמיות ובשלוש בלתי רשמיות [2](הקישור אינו פעיל). בשנת 1924, באולימפיאדה הבלתי רשמית הראשונה שהתקיימה בפריז, חלק מקום 4-6 באופן אישי; נבחרת הונגריה זכתה במדליית הכסף וויידה השיג תוצאה של +5 -2 =6 (+ ניצחונות – הפסדים = תוצאות תיקו) בשנת 1926, באולימפיאדה הבלתי רשמית השנייה שהתקיימה בבודפשט, הגיע למקום 11 באופן אישי; נבחרת הונגריה זכתה במדליית הזהב וויידה השיג תוצאה של +2 -4 =9 באולימפיאדת השחמט 1927, האולימפיאדה הראשונה שהתקיימה בלונדון, בלוח השלישי השיג תוצאה של +5 -3 =5, הונגריה זכתה במדליית הזהב בשנת 1928, באולימפיאדה השנייה שהתקיימה בהאג, בלוח השלישי השיג תוצאה של +6 -1 =9, הונגריה זכתה במדליית הזהב בשנת 1930, באולימפיאדה השלישית שהתקיימה בהמבורג, בלוח השלישי השיג תוצאה של +7 -3 =4, הונגריה זכתה במדליית הכסף בשנת 1931, באולימפיאדה הרביעית שהתקיימה בפראג, בלוח השלישי השיג תוצאה של +4 -4 =7 הונגריה הגיעה למקום ה-10 בשנת 1933, באולימפיאדה החמישית שהתקיימה בפולקסטון, בלוח השלישי השיג תוצאה של +4 -3 =4 הונגריה הגיעה למקום החמישי בשנת 1935, באולימפיאדה השישית שהתקיימה בורשה, בלוח השני השיג תוצאה של +8 -3 =8 וזכה במדליית כסף קבוצתית ומדליית ארד אישית בשנת 1936, באולימפיאדה השלישית הבלתי רשמית שהתקיימה במינכן, בלוח השביעי השיג תוצאה של +5 -0 =10, הונגריה זכתה במדליית הזהב בשנת 1937, באולימפיאדה השביעית שהתקיימה בסטוקהולם, בלוח המילואים השיג תוצאה של +0 -2 =2, הונגריה זכתה במדליית הכסף ארפאד ויידה, באתר צ'סגיימס (באנגלית) תוצאות מאולימפיאדות שחמט מידע כללי
ארמון הקרמלין הגדול

ארמון הקרמלין הגדול (ברוסית: Большой Кремлёвский дворец) הוא אחד מהארמונות של הקרמלין, המשמש כמשכן החגיגי של נשיא רוסיה. הארמון נבנה ביוזמת הצאר ניקולאי הראשון בין השנים 1838–1850 במקום בו ניצב קודם לכן ארמונם של איוואן השלישי ויליזבטה פטרובנה שפורקו. מטרת הארמון הייתה להנציח את תהילתם של לוחמי הצבא הרוסי לדורותיהם. המתכנן הראשי של הארמון היה קונסטנטין טון. וכן השתתפו בתכנון האדריכלים ניקולאי צ'צ'גוב, פיודור ריכטר, פיוטר גרסימוב, ולדימיר בקריוב ואחרים. בין מעצבי הפנים של הארמון נמנו פיטור קלודט ופיודור סולנצב ואיוואן ויטלי. המבנה נבנה בסגנון המשלב את סגנון הרנסאנס עם הסגנון הרוסי. בתוך מבנה הארמון שולבו מבנים קדומים יותר שניצבו באתר - הטרקלין המלוטש (Грановитая палата) שנבנה במאה ה-15, טרקלין הצארינה הזהוב (Золотая царицына палата) שנבנה במאה ה-16, וכן ארמון טרם שנבנה במהלך המאה ה-17. בארמון למעלה מ-700 חדרים, ובו ממוקמים גרם מדרגות מרכזי המוביל לחמישה אולמות קבלת פנים (הנקראים על שם מסדרי רוסי הצארית: גאוגייבסקי, ולדימירסקי, אלכסנדרובסקי, אנדרייבסקי ויקטרינסקי) וכן חדרי המגורים הרשמיים של הצאר. מגורי המשרתים מוקמו בקומה הראשונה של המבנה. אורכו של הארמון 125 מטרים, גובהו 47 מטרים, ושטחו הכולל 25,000 מ"ר. מבנה הארמון רבוע, והוא נבנה סביב חצר פנימית. בין השנים 1933–1934 אוחדו אולמות אלקסנדרובסי ואנדרייבסקי של הארמון במטרה שהאולם הגדול ישמש את הסובייט העליון, הפרלמנט של ברית המועצות. בתקופת השלטון הקומוניסטי הוסרו העיצובים הצארים של אולמות הארמון, אולם לאחר נפילת ברית המועצות הוחלט על שיקום ושיחזור הארמון, בין השנים 1994–1998 בוצעה עבודת שחזור נרחבת בארמון ואולמות אלקסנדרובסי ואנדרייבסקי שוחזרו תוך שיתוף פעולה עם הצייר איליה גלזונוב. הארמון משמש כיום את משרדי נשיא רוסיה. חזית הארמון מכיוון נהר מוסקבה כיפת ארמון הקרמלין עם שעון ופעמון אולם גאורגבסקי (רו') אולם אלכסנדרובסקי קישוט הפילונים של אולם אלכסנדרובסקי אולם ולדימירסקי נברשת וכיפה של אולם ולדימירסקי אולם אנדרייבסקי (רו') אולם אנדרייבסקי עם דלתות הכניסה לחצו כדי להקטין חזרה לחצו להגדלה מדיה וקבצים בנושא ארמון הקרמלין הגדול בוויקישיתוף אתר האינטרנט הרשמי של ארמון הקרמלין הגדול (באנגלית) Московский Кремль - Здания на территории Кремля - Большой Кремлевский дворец - תיאור באתר הרשמי של הקרמלין, kreml.ru (ברוסית) Президент России - Резиденции президента - Большой Кремлёвский дворец - תיאור משכני הנשיא השונים באתר נשיא רוסיה - (ברוסית)